

**Program Prirodoslovnog muzeja Rijeka u LISTOPADU 2020.**

**Lokacija**: Prirodoslovni muzej Rijeka, Lorenzov prolaz 1

**18. Festival znanosti**

* 12. -16. listopada 2020.

Ovogodišnja tema festivala je kultura znanosti. Muzej sudjeluje u programu „Znanost na Korzu“ (12. listopada), organizira javna online predavanja (13. listopada), digitalnu radionicu i kviz (14. listopada), kroz kratki dokumentarni film otkriva znanstvene spoznaje iz Prirodoslovnog muzeja Rijeka (15. listopada) te objavljuje crtice iz prošlosti na društvenoj mreži @Prirodoslovni.muzej.Rijeka

**Mala škola prirodoslovlja**

* upisi do 11. listopada 2020.
* izvođenje programa od listopada 2020. do lipnja 2021.

„Mala škola prirodoslovlja“ je edukativni projekt Prirodoslovnog muzeja Rijeka verificiran od Ministarstva znanosti i obrazovanja te preporučen od Zavoda za školstvo Republike Hrvatske. Obuhvaća niz besplatnih radionica i terensku nastavu u kojima učenici 4. razreda osnovnih škola upoznaju svijet oko sebe na nov i drugačiji način, uče istraživati i raditi u timu. Kroz projekt se prožimaju teorija, praktičan rad, prirode, igra i kreativnost. Radionice dotiču teme iz područja prirodne baštine, biologije, geologije, paleontologije, kemije, fizike i astronomije, a odvijaju se jednom tjedno, od 18 do 20 sati, od listopada 2020. do lipnja 2021. u prostoru Muzeja i na terenu. Program se održava prema Preporukama mjerodavnih službi za sprječavanje zaraze bolešću COVID-19.

Detaljne informacije te upute za prijavu (koja se zaprima do 11. listopada 2020.) nalaze se na stranici www.prirodoslovni.com

**Dječji tjedan** u Prirodoslovnom muzeju Rijeka

* 10. listopada 2020., Muzej

Cilj akcije „Dječjeg tjedna“ je ukazivanje na dječja prava i potrebe, posebice položaj djeteta u zajednici u kojoj živi, raste i razvija se. Muzej tom prigodom organizira besplatnu radionicu „Budi šašavi znanstvenik“ za djecu starosti od 7 do 10 godina, na kojoj će se tematskim igrama i interaktivnim pokusima, djeci proširiti znanje i interes za prirodne znanosti. Radionica se održava u Muzeju, od 10.00 do 11.30 sati, i izvodi prema Preporukama mjerodavnih službi za sprječavanje zaraze bolešću COVID-19. Broj polaznika je ograničen, te je obavezna prijava na kontakte edukacija@prirodoslovni.com ili 051/553-669, 553-674 na kojima možete dobiti i dodatne informacije.

Edukativna radionica **Budi šašavi znanstvenik**

* 24. listopada 2020., Muzej

Prirodoslovna radionica „Budi šašavi znanstvenik“ namijenjena je djeci od 7 do 10 godina starosti, održava se u Muzeju od 10.00 do 11.30 sati. Program se izvodi prema Preporukama mjerodavnih službi za sprječavanje zaraze bolešću COVID-19. Broj polaznika je ograničen, te je obavezna prijava na kontakte edukacija@prirodoslovni.com ili 051/553-669 na kojima možete dobiti i dodatne informacije.

Izložba **Raznolikost riba Jadranskog mora**

* Muzej

Izložba podvodnih fotografija Marinka Babića obuhvaća i obrađuje najzanimljivije i najatraktivnije predstavnike faune riba, uz pregled osnovnih činjenica o njihovoj raznolikosti u Jadranu.

Postav izložbe: dr.sc. Marcelo Kovačić, Borut Kružić

Izložba **Biljni svijet s obje strane zida**

* Primorski botanički vrt u Muzeju

Na izložbi ćete upoznati biljke kojima su Rimljani i Iliri pripisivali natprirodna svojstva, iako su ih prvenstveno upotrebljavali za prehranu, odijevanje, ukrašavanje, liječenje ili trovanje, a ujedno ćete ih lakše prepoznati sretnete li ih u prirodi.

Postav izložbe: Marta Blažević, dr.sc. Željka Modrić Surina, dr.sc. Boštjan Surina

Rođendanske radionice **Odrasti s muzejem!**

* tijekom cijelog mjeseca

Edukativne radionice osmišljene su kako bi djeca od 5 do 15 godina svoj najdraži dan provela na poseban, drugačiji i kreativan način. Više informacija o programu možete doznati na linku http://www.prirodoslovni.com/rodendan/ ili upitom na adresu edukacija@prirodoslovni.com. Radionice se izvode prema Preporukama mjerodavnih službi za sprječavanje zaraze bolešću COVID-19.

**Stalni postavi u Rijeci:**

* Špilja – u mraku krškog podzemlja;
* Geološka prošlost Jadrana;
* Geologija riječke regije;
* Akvarij – multimedijalni centar;
* Kukci, vodozemci i gmazovi, ptice i sisavci riječkog područja;
* Plavetnilo – raznolikost života u podmorju Kvarnera;
* Primorski botanički vrt, info točka Rimski vrt

**Prirodoslovni muzej Rijeka**

Lorenzov prolaz 1, Rijeka

*Telefon*: 051/553-669

*E-mail*: info@prirodoslovni.com

*Web*: www.prirodoslovni.com

*Facebook*: @Prirodoslovni.muzej.Rijeka

*Instagram*: @prirodoslovnimuzejrijeka

*YouTube:* Prirodoslovni muzej Rijeka

RADNO VRIJEME:

ponedjeljak - petak: 9-15, 16-20 sati

subota i nedjelja: 9-13, 14-20 sati

praznikom i blagdanom zatvoren

\*Napomena: pauza u trajanju od jednoga sata u danu namijenjena je detaljnoj dezinfekciji prostora.

**Lokacija**: Stalni postav u Kaštelu Zrinskih, Kralja Tomislava 1,Brod na Kupi privremeno je zatvoren zbog uređenja novog postava.

**Stalni postav u Kaštelu Zrinskih**

Kralja Tomislava 1, Brod na Kupi

*Telefon*: 051/629-302, 553-669

*E-mail*:info@prirodoslovni.com, klara@prirodoslovni.com

*Web*: www.prirodoslovni.com

*Facebook*: @kastel.zrinski